ປະທານປະເທດຢ້ຽມຢາມ, ອວຍພອນປີໃໝ່ຢູ່ແຂວງຮືງອຽນ ແລະ ຮ່ານາມ
ປະທານປະເທດ ເຈືອງເຕີນຊາງ ມອບຂອງຂວັນໃຫ້ຊາວກະສິກອນຢູ່ແຂວງ ຮ່ານາມ
(ພາບ: Nguyễn Khang/TTXVN)
ເນື່ອງໃນໂອກາດຂຳ່ນັບຮັບຕ້ອນບຸນປີໃໝ່ປະຈຳຊາດປີວອກ 2016 ແລະ ສະເຫຼີມສະຫຼອງ 86 ປີແຫ່ງວັນສ້າງຕັ້ງພັກກອມມູນິດ ຫວຽດນາມ, ຕອນບ່າຍວັນທີ 3/2, ທ່ານປະທານປະເທດ ເຈືອງເຕີນຊາງ ໄດ້ໄປຖະຫວາຍທູບທຽນ ແລະ ຢ້ຽມຢາມເຂດອະນຸສອນສະຖານທ່ານເລຂາທິການໃຫຍ່ ຫງວຽນວັນລີງ ຢູ່ຕາແສງ ຢາຍຟ້າມ, ເມືອງ ອຽນໝີ້ ແລະ ຢ້ຽມຢາມ, ອວຍພອນປີໃໝ່ອົງຄະນະພັກ, ອຳນາດການປົກຄອງ ແລະ ປະຊາຊົນ 2 ແຂວງ ຮຶງອຽນ, ທ່ານປະທານປະເທດ ເນັ້ນໜັກວ່າ: ບົນຈິດໃຈຂອງມະຕິກອງປະຊຸມໃຫຍ່ຄັ້ງທີ 12 ຂອງພັກ ແລະ ມະຕິກອງປະຊຸມໃຫຍ່ຄັ້ງທີ 18 ຂອງແຂວງ ຮືງອຽນ ຕ້ອງສ້າງໂຄງປະກອບການຜະລິດກະສິກຳຄືນໃໝ່ຕາມທິດລວມສູນ, ຜະລິດເປັນສິນຄ້າຍົກສູງຄຸນນະພາບ, ສຳລັບຂະແໜງອຸດສາຫະກຳຕ້ອງເອົາໃຈໃສ່ດຶງດູດການລົງທຶນເຂົ້າຂົງເຂດເຕັກໂນໂລຢີສູງ ເພື່ອຍົກສູງມູນຄ່າເພີ່ມຂອງຜະລິດຕະພັນ, ກາຍເປັນພາກສ່ວນສຳຄັນຂອງລະບົບສະໜອງ.
ເມື່ອຢ້ຽມຢາມ, ອວຍພອນປີໃໝ່ອົງຄະນະພັກ, ອຳນາດການປົກຄອງ ແລະ ປະຊາຊົນແຂວງ ຮ່ານາມ, ທ່ານປະທານປະເທດ ເຊື່ອໝັ້ນວ່າ: ແຂວງ ຮ່ານາມ ບັນດາຈຸດໝາຍວາງອອກໃນປີທຳອິດແຫ່ງການປະຕິບັດມະຕິຄັ້ງທີ 19 ຂອງແຂວງ ແລະ ມະຕິກອງປະຊຸມໃຫຍ່ຄັ້ງທີ 12 ຂອງພັກຢ່າງຕັ້ງໜ້າ.
(ແຫຼ່ງຄັດຈາກ VOV)